Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 168/12/4406	Topoľčany, 30.8.2013
EEČ : 2-35-58-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.8.2012, spisová značka Pv 168/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.2.2012 asi o 23,30 hod.  v obci XXXXX, okr. XXXXX,  pri penzióne Luna  fyzicky napadol tam stojaceho poškodeného XXXXX, ktorého najskôr udrel na pravú časť hlavy pri ucho a následne ho udrel päsťou do tváre, v dôsledku čoho mu podľa znaleckého posúdenia  spôsobil zranenie zlomeniu nosných kostí s vybočením nosnej priehradky doprava, ktoré si vyžadovalo  liečenie a s tým spojenú práceneschopnosť najmenej v trvaní   14 dní,

Uznesením prokurátora Okresnej prokuratúry XXXXX zo dňa 3.8.2012, spisová značka Pv 168/12/4406, bola určená obvinenému skúšobná doba v trvaní 12 mesiacov.
Odôvodnenie:

     Námestník okresnej prokurátorky v Topoľčanoch uznesením pod sp. zn. Pv 168/2012 zo dňa 24.7.2012, ktoré nadobudlo právoplatnosť dňa 3.8.2012, u obvineného XXXXX  podľa § 216  ods. l  Tr. por. podmienečne zastavil trestné stíhanie pre prečin výtržníctva podľa  § 364 ods. l písm. a/ Trestného zákona a iné, na skutkovom základe uvedenom v uznesení.

    Podľa § 216 ods. 2 Tr. por. bola obvinenému stanovená skúšobná doba v trvaní 12 mesiacov, ktorá začala plynúť odo dňa právoplatnosti uvedeného rozhodnutia.
     Dňom 3.8.2013 uplynula skúšobná doba podmienečného zastavenia trestného stíhania u obvineného XXXXX. 
     Bolo preto vykonané šetrenie, v rámci ktorého bolo zistené, že obvinený XXXXX sa  v skúšobnej dobe nedopustil  trestného činu,  čo vyplýva z odpisu  registra trestov, ako i zo správy Obce XXXXX,  resp. správy zo systému AVÍZO. 
     Je síce pravdou, že dňa  25.5.2013 sa dopustil dopravného priestupku, za čo mu bola uložená bloková pokuta vo výške  10,- Eur.  Napriek tomu je možné konštatovať, že  obvinený v skúšobnej dobe podmienečného zastavenia trestného stíhania  viedol riadny život. 
      V zmysle ust. § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 
     V prípade obvineného XXXXX  s poukazom na vyššie uvedené skutočnosti možno konštatovať, že v skúšobnej dobe sa osvedčil.
     Z týchto dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor